कानपुर। इंडोनेशिया में चल रहे 18वें एशियन गेम्स में भारतीय एथलीट नीरज चोपड़ा ने गोल्ड के साथ-साथ लाखों लोगों का दिल भी जीत लिया। सोमवार को हुए जैवलीन थ्रो प्रतियोगिता में नीरज का सामना पाकिस्तान और चीन के खिलाड़ियों से था। नीरज ने शानदार प्रदर्शन करते हुए दोनों पड़ोसी देशों के एथलीटों को पछाड़ते हुए गोल्ड पर कब्जा कर लिया। मेडल सेरेमनी के दौरान जब तीनों खिलाड़ियों को बुलाया गया तो नीरज और पाक एथलीट अरशद नदीम के बीच जो बातचीत हुई उसने फैंस का दिल लूट लिया। खासतौर से भारतीय टेनिस स्टार यह दृश्य देखकर खुद को रोक नहीं पाई और ट्वीट कर अपनी फीलिंग्स शेयर कर दी।